دستونک
اکرم ھیال
نہ کلو ھے گوات ءَ گون اِنت نہ کپوتانی رم ءَ
ترانگاں تئ واب برتگ دید گَشتاں تئ گم ءَ
ما وتی ارس ءِ ھمک راز آئ ءِ نام ءَ کتگ
جی پما اوست ءِ کلات ءَ جی پہ دید ء مھرم ءَ
تُنْی ئیں ارمان بستگ ما ھدا ءِ دامن ءَ
مئے نسیب ءِ آپ بنداں ھؤر گواریت الّم ءَ
مئے وپا ءِ داسپان ءَ اَہد ءِ ھار ءَ ملّتگ
تو نہ منتے رنگ ءُُ داباں یا نہ منتاں من ھما
پہ جھان ءَ یک ھیال ے نیم ساہ ءُُ بے وس اِنت
زند ماریت رنگ ءُُ جلواہ تئ نگاھاں سرجم ءَ
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔